Kolumbiya Universiteti oʻqituvchilar kolleji

Kolumbiya universiteti oʻqituvchilar kolleji (, qisqacha TC) — Nyu-York shahrida joylashgan xususiy tadqiqot universiteti Kolumbiya universitetining taʼlim, sogʻliqni saqlash va psixologiya sohalari boʻyicha oliy maktabidir. Ushbu dargohga 1887-yilda asos solingan boʻlib, 1898-yildan beri Kolumbiya universitetining Taʼlim boʻlimi hamda rasmiy fakultetlaridan biri boʻlib xizmat qilib kelmoqda. Shuningdek, Qoʻshma Shtatlardagi eng yaxshi 10 ta oliy taʼlim maktablari qatorida muntazam oʻringa egadir. (2022-yil holatiga koʻra 7-oʻrinda). Oʻqituvchilar kolleji Qoʻshma Shtatlardagi eng qadimgi va eng yirik oliy taʼlim maktabidir. Garchi ushbu taʼlim muassasasi mustaqil institut sifatida tashkil etilgan va bir oz mustaqillikni saqlab qolgan boʻlsa-da, tashkil etilib, universitet bilan birlashganidan koʻp oʻtmay Kolumbiya universiteti bilan hamkorlikda bogʻlandi.

Oʻqituvchilar kolleji bitiruvchilari va professor-oʻqituvchilari akademik, hukumat, musiqa, notijorat, sogʻliqni saqlash va ijtimoiy fanlar boʻyicha tadqiqotlarda muhim oʻrinlarni egallagan. Umuman olganda, Oʻqituvchilar kolleji 30 dan ortiq mamlakatlarda oʻzining 90 mingdan ortiq bitiruvchilarga ega. Mashhur bitiruvchilar va sobiq oʻqituvchilar orasidan John Dewey, Art Garfunkel, doktor Ruth Westheimer (Doktor Rut), Karl Rogers, Margaret Mead, Bill Kempbell, Georgia OʻKeeffe, Edvard Thorndike, Rollo May, Donna Shalala, Albert Ellis, William Ellis (Julliard maktabining sobiq prezidenti), Li Xuan (Xitoy Respublikasi Bosh vaziri), Shirley_Chisholm (AQSh Kongressiga saylangan birinchi qora tanli ayol), Hafizullah Amin (Afgʻoniston rahbari), Hamden L. Forkner (Boʻlajak Amerika Biznes Liderlari asoschisi) va Gordon Gee (boshqa amerikaliklarga qaraganda koʻproq universitet prezidentligida qolgan, shu jumladan Brown universiteti va Vanderbilt universitetilarida ham).

Tarixi

Tashkil etilishi va dastlabki tarixi 

Oshxona taʼlimi assotsiatsiyasi badavlat tadbirkor William Dodgening qizi, xayriyachi Grace Hoadley Dodge, tomonidan 1880-yilda tashkil etilgan. Uyushmaning asosiy maqsadi kichik oshxona anjomlarini bogʻcha yoshidagi qizlarning yoshiga mos keladigan oʻyinchoqlarga almashtirish edi. 1884-yilda Assotsiatsiya oʻgʻil bolalar va ota-onalar uchun oʻz vazifasini kengaytirish maqsadida Sanoat Taʼlimi Assotsiatsiyasiga oʻzgartirildi. Uch yil oʻtgach esa, uyushma Universitet maydonidagi sobiq Ittifoq diniy seminariyasi binosiga koʻchib oʻtdi, shuningdek, Horace Mann maktabi deb nomlanuvchi xususiy qoʻshma taʼlim maktabiga uyushma tomonidan asos solindi.

1887-yilda William Vanderbilt assotsiatsiyaga katta moliyaviy summa taklif qiladi. Dodge koʻmagida Vanderbilt Kolumbiya universitetining eng uzoq vaqt xizmat qilgan prezidenti va Tinchlik uchun Nobel mukofoti sovrindori Nicholas Murray Butlerni Assotsiatsiyaning yangi prezidenti etib tayinlaydi.Assotsiatsiya Nyu-York shahridagi kambagʻal bolalarning oʻqituvchilarini maktabda ish bilan taʼminlashga qaror qildi. Shunday qilib, 1887-1888-yillarda u oltita oʻqituvchini ish bilan taʼminladi va oʻzining boshlangʻich sinfiga 36 nafar oʻsmirni, shuningdek, 86 nafar maxsus talabalarni kiritdi. Dodge tomonidan ilgari surilgan gʻoya xayriyadan tashqari taʼlimni kengaytirish maqsadida Sanoat Taʼlim Assotsiatsiyasi oʻz nomini Nyu-York oʻqituvchilarni tayyorlash maktabiga oʻzgartirdi va Nyu-York shtatining Regentlar kengashidan vaqtinchalik oʻz nizomIni oldi.

1890-yilning oktabriga kelib, maktabning ishonchli vakillari yangi kampus izlashadi, chunki University Place kampusi juda kichik edi. Kolumbiya universiteti prezidenti Seth_Low bilan suhbatdan soʻng vakillar Kolumbiya kampusi qurilayotgan Morningside Heights Manhattandagi hududga joylashdilar. 1892-yilda Nyu-Yorkdagi oʻqituvchilarni tayyorlash maktabining nomi yana oʻqituvchilar kollejiga oʻzgartirildi.Keyingi yili esa Oʻqituvchilar kolleji va Kolumbiya universiteti bir-biri bilan birlashtirildi (qoʻshildi) va vasiylar Morningside Heightsdagi yangi kollej kampusi uchun yer sotib olishdi. Kollej kampusi uchun binolar dizayni William Appleton Potter tomonidan ishlab chiqilgan.Dastlabki majmuadagi birinchi inshoot — Asosiy zal 1894-yil oxirida qurib bitkazildi; oxirgisi, Milbank Yodgorlik Zali esa uch yildan keyin qurib bitkazildi.

Oʻquv dasturi inson rivojlanishiga ilmiy yondashuvni hamda boshqalarga yordam berish uchun ijtimoiy gʻamxoʻrlikni oʻzida birlashtirdi. Kollej 1898-yilda universitetning Oliy taʼlim maktabi sifatida Kolumbiya universiteti bilan bogʻlangan.1899-yilda Horace Mann uchun yangi bino, 1902-1904-yillarda esa Frederick Ferris Tompson Yodgorlik Zali qurildi. Bundan tashqari, 1900-1901-yillarda Whittier Hall deb nomlanuvchi toʻrt qanotli yotoqxona binosi qurildi. Oʻquvchilarni qabul qilish koʻrsatkichlari jadal suratlarda oshib ketdi: ilk bitiruvchilar 26 nafarni tashkil etgan boʻlsa, bundan farqli oʻlaroq, 1911-yilning oʻzida 686 nafar bitiruvchi talabalar ushbu dargohni tamomladilar.

Qoʻllanilish doirasi 

Taʼsischilar bolalarning eng samarali tarzda tahsil olishlari uchun muhit borasida professional oʻqituvchilar ishonchli bilimga muhtojligini erta tan olishdi. Natijada, kollej dasturi boshidanoq taʼlim psixologiyasi va taʼlim sotsiologiyasi kabi fundamental fanlarni oʻz ichiga oldi. Muassislar, shuningdek, taʼlim axloq va jamiyatning ijobiy tabiati borasidagi aniq gʻoyalar bilan birlashtirilishi kerakligini taʼkidladilar, shuning uchun taʼlim tarixi va qiyosiy taʼlim boʻyicha dasturlar ishlab chiqildi.

Yigirmanchi asrda maktab oʻquvchilari sonining koʻpayishi bilan maktablarni boshqarish muammolari tobora murakkablasha bordi. Kollej oʻzi zimmasiga boshqaruv, iqtisod va siyosat sohalarida oʻqish dasturlarini yaratish kabi muhim vazifalarni ham oldi. Tibbiy va professional maslahat psixologiyasi, tashkiliy psixologiya, rivojlanish psixologiyasi, kognitiv psixologiya, oʻquv dasturlarini ishlab chiqish, oʻqitish texnologiyasi, media tadqiqotlari va maktab sogʻliqni saqlash kabi rivojlanayotgan sohalarda ishlab chiqilgan boshqa dasturlar shular jumlasidandir.

Kolumbiya universiteti Oʻqituvchilar kolleji faylasuf va jamiyatning ziyoli vakili John Dewey bilan ham aloqador boʻlgan, u Amerika Psixologik Assotsiatsiyasi va Amerika Falsafiy Assotsiatsiyasi prezidenti boʻlib ishlagan va 1904-yildan to 1930-yilda nafaqaga chiqqunga qadar ushbu muassasaning professor oʻqituvchilaridan biri boʻlib oʻz faoliyatini olib borgan.

Prezidentlar

Akademiklar 
Maktab oltmishdan ortiq dastur boʻyicha sanʼat magistri (MA), taʼlim magistri (ed.M.), fan magistri (MS), taʼlim doktori (ed.D.) va falsafa doktori (PhD) darajalarini egallashda taʼlim olishni taklif etadi. Kollej nomiga qaramasdan, talabalarning uchdan bir qismidan kamrogʻi oʻqituvchi boʻlishga tayyorlanmoqda. Bitiruvchilar, masalan, ijtimoiy fanlar, sogʻliqni saqlash va sogʻliqni saqlashni mustahkamlash, taʼlim siyosati, texnologiya, xalqaro va qiyosiy taʼlim, shuningdek, taʼlim yetakchilik sohalairda oʻz kareralarini boshlaydilar.

Oʻqituvchilar kollejining sobiq prezidenti Susan Fuhrmanning soʻzlariga koʻra, kollej shaharda taʼlim olish bilan bogʻliq qiyin muammolarga yechim topadi va ijtimoiy yoki vaziyat tomonidan muhtojligi boʻlgan talabalar uchun yangi turdagi taʼlimni taqdim etishda oʻzining asl missiyasini taqdim etadi. Kollej oʻqish, yozish, tabiatshunoslik, matematika va sanʼat kabi fundamental sohalarda shahar va shahar atrofi maktab tizimlari bilan taʼlimni kuchaytrish masadida hamkorlikda tadqiqotlarni davom ettirmoqda; maktablarda, korxonalarda, shifoxonalarda va jamoat tashkilotlarida psixologik va sogʻliqni saqlash dasturlarini ishlab chiqish va boshqarish uchun rahbarlarni tayyorlaydi; oʻquv xonalari uchun ilgʻor texnologiyalarni joriy qilish; yangi oʻquv dasturlarini ishlab chiqish va oʻqituvchilarni yangi ishlanmalardan xabardor qilish kabi bir qator muhim maqsadlar yoʻlida iladamlamoqda.

Oʻqituvchilar kollejida talabalar tajribasi Senat prezidenti boshchiligidagi talabalar senati tomonidan boshqariladi, undan keyin vitse-prezident, parlament aʼzosi, aloqa boʻlimi xodimi va gʻaznachi kabi masʼul lavozimlar joriy qilingan. Hozirgi talabalar va bitiruvchilar nomidan himoya qilish uchun Oʻqituvchilar kollejining har bir oʻquv boʻlimi vakili uchun har yili ikkita senator, magistratura nomzodi va PhD nomzodi saylanadi. TC Senati ikki haftada bir marta yigʻilib, qaysi masalalarni oʻrganish kerakligini aniqlaydi.

Akademik boʻlimlar 
 Sanʼat va gumanitar fanlar
 Biologik xulq-atvor
 Professional maslahat va tibbiy psixologiya
 Taʼlim dasturi va pedagogika
 Taʼlim siyosati va ijtimoiy tahlil
 Sogʻliqni saqlash va inson taraqqiyoti
 Xalqaro va madaniyatlar aro taʼlim
 Matenatika, Fan va texnologiya
 Tashkilotchilik va Liderlik
 Reytingi

2023-yil uchun „US News World Report“ Kolumbiya universiteti oʻqituvchilar kollejini Qoʻshma Shtatlardagi barcha oliy taʼlim maktablari orasida 7-oʻringa qoʻydi.

1996, 1997, 1998, 2002 va 2008-yillarda Kolumbiya universiteti oʻqituvchilar kolleji nashr jihatdan 1-oʻrinni egalladi.

Kolumbiya universiteti oʻqituvchilar kolleji Birlashgan Qirollik News & World Report maʼlumotlariga koʻra 2023-yilda oʻquv rejasi va oʻqitishi boʻyicha 2-oʻrinni egallagan.

Nashrlar 
Oʻqituvchilar kolleji rekordi kollej tomonidan 1900-yildan beri doimiy ravishda nashr etiladi. 1997-yilda oʻqituvchilar kollejining bir guruh doktorantlari ochiq kirish huquqiga ega boʻlgan yetakchi onlayn akademik jurnal boʻlgan „Qiyosiy taʼlimning dolzarb masalalari“ jurnalini taʼsis etdilar .

Oʻqituvchilar kolleji matbuoti 1904-yilda tashkil etilgan boʻlib, oʻqituvchilar kollejining milliy va xalqaro kitob nashr etuvchi tirgagi hisoblanadi, u tushunishni chuqurlashtirish va taʼlim amaliyotini takomillashtirishga bagʻishlangan. Oʻqituvchilar kolleji, shuningdek,2010-yilninmay oyida boshlangan taʼlimdagi tengsizlik va innovatsiyalarga qaratilgan taʼlim yangiliklariga oid notijorat, partiyasiz Hechinger Reportni ham nashr etadi.

Mashhurlar taʼlim olgan fakultetlar 

 Charles_Basch, Sogʻliqni saqlash taʼlimi
 George_Bonanno , Klinik psixologiya
 Kristofer Emdin, Ijtimoiy-tashkiliy psixologiya va nizolarni hal qilish, fan taʼlimi
 Edmund W.Gordon, Psixologiya va taʼlim
 Neil R._Grabois, Matematika taʼlimi
 Joan Dye_Gussow, Oziqlantirish taʼlimi
 Henry Landau, Matematika taʼlimi
 Arthur M.Langer, Tashkiliy va yetakchilik kafedrasi kasbiy amaliyot professori
 Suniya Luthar, Psixologiya va taʼlim
 Lisa Miller, Klinik Psixologiya
 Henry O.Pollak, Matematika taʼlimi
 Michael Rebell, Huquq va taʼlim amaliyoti
 Robert S._Siegler, Psixologiya va taʼlim
 Derald Wing_Sue, maslahat psixologiyasi
 Barbara Tversky, Psixologiya va taʼlim
 Erica Walker, matematika va taʼlim
 Barbara C.Wallace, Klinik Psixologiya
 Ruth Westheimer, Xalqaro va Transmadaniy tadqiqotlar kafedrasi adyunkt professori.

Havolalar

Manbalar